Is die Die Tweede Afrikaanse Taalbeweging al verby? Hierdie vraag verdien 'n antwoord.
As ons sê dat dit verby is, is dit gevaarlik, want 'n mens kan net die arms vou en agteroor sit. As 'n mens tevrede raak met wat jy bereik het, raak jy onverskillig en waardeer nie meer jou erfenis nie.
Ons moet liewer glo dat Die Tweede Beweging nog nie verby is nie. Elke seun en dogter moet steeds 'n taalstryder wees. Elkeen moet sy of haar bydrae help lewer om ons erfenis te behou en verder uit te brei. Ons mag nie toelaat dat dit wat vir ons bereik is, ten gronde gaan nie, want dan sal ons verraad pleeg.
Daarom moet ons nie net met bewondering dink aan ons taalhelde nie, maar ons moet ook self taalhelde wees.